问之曰：「将闻先生非斗，而将好勇，有说则可，无说则死！」胡非子曰：「吾闻勇有五等乎。负长剑，赴榛薄，析兕豹，搏熊罢，此猎徒之勇也。负长剑，赴深泉，斩蛟龙，搏鼋鼍，此渔人之勇也。登高陟危，鹄立四望，颜色不变，此陶缶之勇也。剽必刺，视必杀，此五刑之勇也。昔齐桓公以鲁为南境，鲁公忧之，三日不食。曹刿闻之，触齐军见桓公曰：『臣闻君辱臣死，君退师则可，不退，则臣请击颈以血溅君矣！』，桓公惧，不知则措。管仲乃劝与之盟而退。夫曹刿匹夫徒步之士，布衣柔履之人也，唯无怒，一怒而劫万乘之师，存千乘之国，此君子之勇，勇之贵者也。